**ΑΝΑΚΟΙΝΩΣΗ-ΕΝΗΜΕΡΩΣΗ**

**Ι. ΔΙΑΚΟΠΗ ΦΟΙΤΗΣΗΣ**

Σύμφωνα με τις διατάξεις του άρθρου 76 του ν. 4957/2022 (Α 141) και το Φ.Ε.Κ. 6430/τ΄ Β/22-11-2024 οι φοιτητές που δεν έχουν υπερβεί το ανώτατο όριο φοίτησης, μπορούν, μετά από αίτησή τους προς τη Γραμματεία του Τμήματός τους, να διακόψουν τη φοίτησή τους για χρονική περίοδο που δεν υπερβαίνει τα δύο (2) έτη.

Το δικαίωμα διακοπής της φοίτησης δύναται να ασκηθεί άπαξ ή τμηματικά για χρονικό διάστημα κατ’ ελάχιστον ενός (1) ακαδημαϊκού εξαμήνου, αλλά η διάρκεια της διακοπής δεν δύναται να υπερβαίνει αθροιστικά τα δύο (2) έτη αν χορηγείται τμηματικά. Η φοιτητική ιδιότητα αναστέλλεται κατά τον χρόνο διακοπής της φοίτησης και δεν επιτρέπεται η συμμετοχή σε καμία εκπαιδευτική διαδικασία. Μετά τη  λήξη της αιτούμενης περιόδου αναστολής, ο φοιτητής/ρια επανακτά αυτόματα την φοιτητική ιδιότητα.

Η αίτηση για διακοπή σπουδών υποβάλλεται στην ηλεκτρονική διεύθυνση της Γραμματείας του Τμήματος **[mech@uniwa.gr](mailto:mech@uniwa.gr)** πριν την έναρξη του εξαμήνου και το αργότερο μέσα στις πρώτες δέκα (10) ημέρες από την έναρξη των μαθημάτων του εξαμήνου, ήτοι **έως τις 14-03-2025**, συνοδευόμενη από Υπεύθυνη Δήλωση μέσω gov.

**Κείμενο Υπεύθυνης Δήλωσης:**

Δηλώνω υπεύθυνα ότι θα παραδώσω στην Γραμματεία του Τμήματος ……………………………………………… την Ακαδημαϊκή μου ταυτότητα, όταν αυτό καταστεί δυνατό.

**ΙΙ. ΜΕΡΙΚΗ ΦΟΙΤΗΣΗ**

Δικαίωμα υποβολής αίτησης μερικής φοίτησης έχουν: α) Οι φοιτητές που αποδεδειγμένα εργάζονται τουλάχιστον είκοσι (20) ώρες την εβδομάδα, β) οι φοιτητές με αναπηρία και ειδικές εκπαιδευτικές

ανάγκες, γ) οι φοιτητές που είναι παράλληλα αθλητές και κατά τη διάρκεια των σπουδών τους ανήκουν σε αθλητικά σωματεία εγγεγραμμένα στο ηλεκτρονικό μητρώο αθλητικών σωματείων του άρθρου 142 του ν. 4714/2020 (Α’ 148), που τηρείται στη Γενική Γραμματεία Αθλητισμού (Γ.Γ.Α.) υπό τις ακόλουθες προϋποθέσεις:

γα) για όσα έτη καταλαμβάνουν διάκριση 1ης έως και 8ης θέσης σε πανελλήνια πρωταθλήματα ατομικών αθλημάτων με συμμετοχή τουλάχιστον δώδεκα (12) αθλητών και οκτώ (8) σωματείων ή αγωνίζονται σε ομάδες των δύο (2) ανώτερων κατηγοριών σε ομαδικά αθλήματα ή συμμετέχουν ως μέλη εθνικών ομάδων σε πανευρωπαϊκά πρωταθλήματα, παγκόσμια πρωταθλήματα ή άλλες διεθνείς διοργανώσεις υπό την Ελληνική Ολυμπιακή Επιτροπή, ή γβ) συμμετέχουν έστω άπαξ, κατά τη διάρκεια της φοίτησής τους στο πρόγραμμα σπουδών για το οποίο αιτούνται την υπαγωγή τους σε καθεστώς μερικής φοίτησης, σε Ολυμπιακούς, Παραολυμπιακούς αγώνες και Ολυμπιακούς αγώνες κωφών.

Για τους φοιτητές που φοιτούν υπό καθεστώς μερικής φοίτησης, κάθε εξάμηνο προσμετράται ως μισό ακαδημαϊκό εξάμηνο.

**Διαδικασία:**

α) Η κατάθεση αιτήσεων δικαιολογητικών για μερική φοίτηση γίνεται στη Γραμματεία του Ακαδημαϊκού Τμήματος προς τη Συνέλευση του Τμήματος. Η αίτηση υποβάλλεται κατά το πρώτο δεκαήμερο έναρξης του εξαμήνου, ήτοι **έως τις 14-03-2025** και έχει ισχύ για δυο συνεχόμενα εξάμηνα.

Η Συνέλευση του Τμήματος μετά τον έλεγχο των δικαιολογητικών, εγκρίνει τη μερική φοίτηση και κοινοποιεί την απόφαση της στην Κοσμητεία της οικείας Σχολής.

Οι φοιτητές της γβ) άνω περίπτωσης, δύνανται να εγγράφονται ως φοιτητές μερικής φοίτησης, μετά από αίτησή τους που εγκρίνεται από την Κοσμητεία της Σχολής.

β) Απαιτείται η κατ’ έτος επικαιροποίηση των δικαιολογητικών, που προσκομίζουν οι εργαζόμενοι/νες φοιτητές/τριες και οι αθλητές/τριες στη Γραμματεία του Τμήματος φοίτησής τους, για τη συνέχιση της μερικής φοίτησης. Εξαιρούνται της υποχρέωσης επικαιροποίησης των δικαιολογητικών αυτοί/τες που έχουν συμμετάσχει έστω άπαξ κατά τη διάρκεια της φοίτησής τους σε Ολυμπιακούς, Παραολυμπιακούς αγώνες και Ολυμπι-

ακούς αγώνες κωφών, σύμφωνα με τα οριζόμενα στην ισχύουσα νομοθεσία.

Σε περίπτωση μη κατάθεσης αίτησης παράτασης της Μερικής Φοίτησης, ο/η φοιτητής/τρια επανέρχεται αυτοδίκαια σε καθεστώς κανονικής φοίτησης και η Γραμματεία τον ενημερώνει ηλεκτρονικά, ενώ ενημερώνει και τον ατομικό φάκελο του/της φοιτητή/τριας.

γ) Ο υπολογισμός της ανώτατης διάρκειας φοίτησης, όπως προβλέπεται στην παρ. 1 του άρθρου 76 του ν. 4957/2022, εφαρμόζεται για όλες τις ως άνω κατηγορίες φοιτητών/τριών που υπάγονται σε καθεστώς μερικής φοίτησης.

Εφόσον ολοκληρωθεί η παρακολούθηση των εξαμήνων ελάχιστης φοίτησης με μερική φοίτηση, που είναι [ν=(8x2)] ή αντίστοιχα [ν=(10x2)] εξάμηνα, ακολουθεί η παρακολούθηση των εξαμήνων με καθεστώς μερικής φοίτησης μέχρι την ανώτατη διάρκεια φοίτησης, που είναι [ν+(4x2)] ή αντίστοιχα [ν+(6x2)] εξάμηνα.

δ) Οι φοιτητές/τριες δύνανται να επανέρχονται σε καθεστώς κανονικής φοίτησης, είτε μετά από αίτηση τους στη Γραμματεία του Τμήματος, είτε εάν δεν έχουν

επικαιροποιήσει την αίτηση Μερικής Φοίτησης, όπως προβλέπεται στη παραπάνω παράγραφο (β), χωρίς να απαιτούνται επιπλέον δικαιολογητικά. Σε αυτήν την περίπτωση, για την απρόσκοπτη συνέχιση της φοίτησης του/της φοιτητή/τριας, η επάνοδός του/της σε καθεστώς κανονικής φοίτησης δεν μπορεί να πραγματοποιηθεί στο μέσο του εξαμήνου και σε κάθε περίπτωση όχι νωρίτερα από την ολοκλήρωση δυο εξαμήνων.

Η απόφαση εκδίδεται από τη Συνέλευση του Τμήματος και κοινοποιείται στην Κοσμητεία της οικείας Σχολής.

**Δήλωση Μαθημάτων - εξετάσεις για τους φοιτητές/**

**τριες Μερικής Φοίτησης**

Οι φοιτητές/τριες μερικής φοίτησης, στη Δήλωση Μαθημάτων τους θα δηλώνουν τις μισές ώρες του τυπικού εξαμήνου, στο οποίο φοιτούν ή στο οποίο κάνουν δήλωση και το εξάμηνο θα υπολογίζεται ως μισό.

Ειδικότερα:

Όσοι φοιτούν εντός της κανονικής διάρκειας των σπουδών τους, δηλαδή μέχρι το [ν=(8x2)] ή αντίστοιχα [ν=(10x2)] εξάμηνα, ανάλογα το Ακαδημαϊκό Τμήμα φοίτησης, θα μπορούν να δηλώσουν στη δήλωση μαθημάτων τους μέχρι 19 ώρες.

Όσοι φοιτούν στα πέραν της μέγιστης διάρκειας φοίτησης εξάμηνα, [ν+(4x2)= 8+(4x2)] ή αντίστοιχα [ν+(6x2)= 10+(6x2)] εξάμηνα, θα μπορούν να δηλώσουν στη δήλωση μαθημάτων τους μέχρι 26 ώρες.

Κατά την επαναληπτική εξεταστική του Σεπτεμβρίου, οι φοιτητές/τριες μερικής φοίτησης δικαιούνται να εξετάζονται σε μαθήματα και εκπαιδευτικές δραστηριότητες

ανεξαρτήτως του ακαδημαϊκού εξαμήνου, (χειμερινού ή εαρινού), στη διάρκεια του οποίου παρέχονται σύμφωνα με το εγκεκριμένο πρόγραμμα σπουδών, αν δεν έχουν

αξιολογηθεί επιτυχώς σε αυτά. Ειδικώς οι φοιτητές/τριες μερικής φοίτησης των προγραμμάτων σπουδών πρώτου κύκλου που έχουν συμπληρώσει την περίοδο κανονικής φοίτησης, που ισούται με τον ελάχιστο αριθμό των αναγκαίων για την απονομή του τίτλου σπουδών ακαδημαϊκών εξαμήνων, δικαιούνται να εξετάζονται κατά την εξεταστική περίοδο κάθε ακαδημαϊκού εξαμήνου.

**Δικαιολογητικά Αίτησης για τη Μερική Φοίτηση**

· Αίτηση του/της φοιτητή/τριας προς τη Συνέλευση Τμήματος, με τη μορφή υπεύθυνης δήλωσης, σύμφωνα με πρότυπο έγγραφο που διατίθεται από τη Γραμματεία,

· Για την περίπτωση (α) απαιτείται η προσκόμιση πρόσφατης βεβαίωσης εργοδότη και το έντυπο αναγγελίας πρόσληψης Ε3,

· Για την περίπτωση (β) απαιτείται ιατρική γνωμάτευση από Κέντρο Πιστοποίησης Αναπηρίας (ΚΕ.Π.Α.) ή από επταμελή υγειονομική επιτροπή δημόσιου νοσοκομείου,

ή σχετικές ιατρικές γνωματεύσεις από Δημόσιο Νοσοκομείο οι οποίες φέρουν σφραγίδα από: i) Συντονιστή Διευθυντή Κλινικής ή Εργαστηρίου του Εθνικού Συστήματος

Υγείας (Ε.Σ.Υ.) ή ii) νόμιμα εκτελούντα χρέη Συντονιστή Διευθυντή Κλινικής ή Εργαστηρίου του Εθνικού Συστήματος Υγείας (Ε.Σ.Υ.), · Για την περίπτωση (γ) απαιτείται βεβαίωση από τη Γενική Γραμματεία Αθλητισμού ή την Ολυμπιακή Επιτροπή ή το αθλητικό σωματείο, το οποίο πρέπει να είναι εγγεγραμμένο στο ηλεκτρονικό μητρώο αθλητικών σωματείων του άρθρου 142 του νόμου 4714/2020, που τηρείται στη Γενική Γραμματεία Αθλητισμού, όπου θα βεβαιώνεται με σαφήνεια μια, τουλάχιστον, από τις αναφερόμενες περιπτώσεις. Στην περίπτωση (γβ), η αίτηση κατατίθεται προς την Κοσμητεία της οικείας Σχολής και η απόφαση διαβιβάζεται στη Γραμματεία του Ακαδημαϊκού Τμήματος.

ΣΥΝ: ΠΑΡΑΡΤΗΜΑΤΑ- ΥΠΟΔΕΙΓΜΑΤΑ ΑΙΤΗΣΕΩΝ